b'\n_START_ARTICLE_\nGalaktikas halo\n_START_PARAGRAPH_\nGalaktikas halo ir galaktikas neredzamais komponents, t\xc4\x81s sf\xc4\x93risk\xc4\x81s apak\xc5\xa1sist\xc4\x93mas pamatda\xc4\xbca. Galaktikas halo ir sf\xc4\x93riska forma un t\xc4\x81 izplat\xc4\x81s aiz galaktikas redzam\xc4\x81s da\xc4\xbcas. Kopum\xc4\x81 tas sast\xc4\x81v no karstas retin\xc4\x81tas g\xc4\x81zes, zvaigzn\xc4\x93m un tum\xc5\xa1\xc4\x81s mat\xc4\x93rijas, kas sast\xc4\x81da galaktikas pamatmasu. Tiek uzskat\xc4\xabts, ka ka halo nav viendab\xc4\xabgs, bet sast\xc4\x81v no trim apak\xc5\xa1sist\xc4\x93m\xc4\x81m: resn\xc4\x81 diska, pa\xc5\xa1a halo un akr\xc4\x93cijas halo (v\xc4\x93l saukta par vainagu). Robe\xc5\xbea starp galaktikas halo oreolu un pamatgalaktiku viskras\xc4\x81k izpau\xc5\xbeas spir\xc4\x81liskaj\xc4\x81s galaktik\xc4\x81s, kur oreola sf\xc4\x93risk\xc4\x81 forma kontrast\xc4\x93 ar plakano galaktikas disku. Eliptiskaj\xc4\x81s galaktik\xc4\x81s nav krasas p\xc4\x81rejas starp galaktiku un t\xc4\x81s halo._NEWLINE_Piena Ce\xc4\xbca galaktikas halo diametrs ir ap 165 000 gaismas gadu, pie tam pa\xc5\xa1as galaktikas diametrs ir ap 100 000 gaismas gadu.'